Document ID: 32008R1060

KOMISSION ASETUS (EY) N:o 1060/2008,
annettu 7 päivänä lokakuuta 2008,
puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle annetun Euroopan parlamentin ja neuvoston direktiivin 2007/46/EY liitteiden I, III, IV, VI, VII, XI ja XV korvaamisesta (puitedirektiivi)
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (1) ja erityisesti sen 39 artiklan 2 kohdan,
sekä katsoo seuraavaa:
(1)
Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annettu neuvoston direktiivi 70/156/ETY (2) korvattiin direktiivillä 2007/46/EY säädösten uudelleenlaatimistekniikan järjestelmällisestä käytöstä 28 päivänä marraskuuta 2001 tehdyn toimielinten välisen sopimuksen (3) mukaisesti.
(2)
Sen jälkeen kun direktiivin 2007/46/EY antamisprosessi aloitettiin, on tullut voimaan uusia direktiivejä ja asetuksia, joilla on muutettu direktiivin 70/156/ETY liitteitä. Näitä muutoksia ei voitu ottaa huomioon direktiivissä 2007/46/EY. Asia koskee seuraavia säädöksiä: neuvoston direktiivien 70/156/ETY ja 80/1268/ETY muuttamisesta N1-luokan ajoneuvojen hiilidioksidipäästöjen ja polttoaineen kulutuksen mittaamisen osalta 11 päivänä helmikuuta 2004 annettu Euroopan parlamentin ja neuvoston direktiivi 2004/3/EY (4), tiettyihin moottoriajoneuvoluokkiin asennettavista nopeudenrajoittimista tai vastaavista nopeudenrajoitusjärjestelmistä annetun neuvoston direktiivin 92/24/ETY muuttamisesta 11 päivänä helmikuuta 2004 annettu Euroopan parlamentin ja neuvoston direktiivi 2004/11/EY (5), ajoneuvojen puristussytytysmoottoreiden kaasumaisten ja hiukkasmaisten päästöjen sekä ajoneuvoissa käytettävien maa- tai nestekaasulla toimivien ottomoottoreiden kaasupäästöjen torjumiseksi toteutettavia toimenpiteitä koskevan jäsenvaltioiden lainsäädännön lähentämisestä 28 päivänä syyskuuta 2005 annettu Euroopan parlamentin ja neuvoston direktiivi 2005/55/EY (6), ajoneuvojen puristussytytysmoottoreiden kaasumaisten ja hiukkasmaisten päästöjen sekä ajoneuvoissa käytettävien maa- tai nestekaasulla toimivien ottomoottoreiden kaasupäästöjen torjumiseksi toteutettavia toimenpiteitä koskevan jäsenvaltioiden lainsäädännön lähentämisestä annetun Euroopan parlamentin ja neuvoston direktiivin 2005/55/EY täytäntöönpanosta sekä sen liitteiden I-IV ja VI muuttamisesta 14 päivänä marraskuuta 2005 annettu komission direktiivi 2005/78/EY (7), moottoriajoneuvojen radiohäiriöitä (sähkömagneettista yhteensopivuutta) koskevan neuvoston direktiivin 72/245/ETY mukauttamisesta tekniikan kehitykseen ja moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY muuttamisesta 14 päivänä lokakuuta 2004 annettu komission direktiivi 2004/104/EY (8), moottoriajoneuvojen tyyppihyväksynnästä niiden uudelleenkäytettävyyden, kierrätettävyyden ja hyödynnettävyyden osalta sekä neuvoston direktiivin 70/156/ETY muuttamisesta 26 päivänä lokakuuta 2005 annettu Euroopan parlamentin ja neuvoston direktiivi 2005/64/EY (9), etusuojajärjestelmien käytöstä moottoriajoneuvoissa ja neuvoston direktiivin 70/156/ETY muuttamisesta 26 päivänä lokakuuta 2005 annettu Euroopan parlamentin ja neuvoston direktiivi 2005/66/EY (10), ajoneuvojen aiheuttamista radiohäiriöistä (sähkömagneettisesta yhteensopivuudesta) annetun neuvoston direktiivin 72/245/ETY ja moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY muuttamisesta niiden mukauttamiseksi tekniikan kehitykseen 6 päivänä maaliskuuta 2006 annettu komission direktiivi 2006/28/EY (11), moottoriajoneuvojen ilmastointijärjestelmien päästöistä ja neuvoston direktiivin 70/156/ETY muuttamisesta 17 päivänä toukokuuta 2006 annettu Euroopan parlamentin ja neuvoston direktiivi 2006/40/EY (12) ja sen täytäntöönpanosäädös eli moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY liitteiden I ja III muuttamisesta 21 päivänä kesäkuuta 2007 annettu komission direktiivi 2007/37/EY (13), ajoneuvojen EY-tyyppihyväksyntää ja tiettyjen ilmastointijärjestelmien vuotojen yhdenmukaista testausmenetelmää koskevien hallinnollisten määräysten vahvistamisesta Euroopan parlamentin ja neuvoston direktiivin 2006/40/EY mukaisesti 21 päivänä kesäkuuta 2007 annettu komission asetus (EY) N:o 706/2007 (14), moottoriajoneuvojen sallittua melutasoa ja pakojärjestelmää koskevan neuvoston direktiivin 70/157/ETY muuttamisesta sen mukauttamiseksi tekniikan kehitykseen 14 päivänä kesäkuuta 2007 annettu komission direktiivi 2007/34/EY (15), moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20 päivänä kesäkuuta 2007 annettu Euroopan parlamentin ja neuvoston asetus (EY) N:o 715/2007 (16).
(3)
Sen jälkeen kun direktiivin 2007/46/EY antamisprosessi aloitettiin, Euroopan yhteisö on sitoutunut seuraaviin Genevessä toimivan Yhdistyneiden Kansakuntien Euroopan talouskomission (UNECE) sääntöihin: sääntö nro 112 (ajovalaisimet), sääntö nro 123 (automaattisesti kääntyvät ajovalojärjestelmät), sääntö nro 125 (etunäkyvyysalue), sääntö nro 121 (hallintalaitteiden, ilmaisimien ja osoittimien tunnistaminen), sääntö nro 122 (lämmitysjärjestelmät), sääntö nro 102 (lyhytkytkentälaite), sääntö nro 107 (linja-autot) ja sääntö nro 105 (vaarallisten aineiden kuljetukseen tarkoitetut ajoneuvot). Lisäksi voimaan on tullut uusia muutossarjoja sellaisiin sääntöihin, joihin yhteisö oli sitoutunut jo aiemmin: sääntö nro 83 (päästöt), sääntö nro 34 (polttoainesäiliöt), sääntö nro 11 (ovien lukot ja saranat), sääntö nro 13 (jarrulaitteet), sääntö nro 18 (luvattoman käytön esto), sääntö nro 97 (hälytysjärjestelmät), sääntö nro 17 (istuinten lujuus ja istuimeen yhdistetyt pääntuet), sääntö nro 26 (ulkonevat osat), sääntö nro 14 (turvavöiden kiinnityspisteet), sääntö nro 48 (valaisinten ja merkkivalolaitteiden asennus), säännöt nro 1, 8 ja 20 (ajovalot), sääntö nro 44 (lasten turvalaitteet), sääntö nro 49 (raskaiden hyötyajoneuvojen päästöt) sekä sääntö nro 64 (väliaikaisesti käytettävät varapyörät ja -renkaat). Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY (17) 4 artiklan 4 kohdan mukaisesti yhteisö on päättänyt, että kyseiset UNECE-säännöt ovat osa yhteisön lainsäädäntöä. Liitteessä IV olevaa II osaa on sen vuoksi tarpeen muuttaa 35 artiklan 2 kohdan mukaisesti, jotta kyseiset säännöt voidaan sisällyttää vastaavuusluetteloon.
(4)
Tieteellisen ja teknisen tiedon kehityksen ansiosta direktiiviä 2000/55/EY, direktiiviä 2005/64/EY, direktiiviä 2005/66/EY, direktiiviä 2006/40/EY ja asetusta (EY) N:o 715/2007 voidaan soveltaa pieninä sarjoina valmistettaviin M1-luokan ajoneuvoihin ja erikoiskäyttöön tarkoitettuihin ajoneuvoihin. Direktiiviä 2003/97/EY voidaan vastaavasti soveltaa erikoiskäyttöön tarkoitettuihin ajoneuvoihin. Liitteessä IV olevaa I osaa ja liitteessä XI olevia lisäyksiä 1, 2, 3, 4 ja 5 on siksi tarpeen muuttaa.
(5)
Jotta voidaan varmistaa yhteisön tyyppihyväksyntämenettelyn asianmukainen toiminta, on tarpeen saattaa direktiivin 2007/46/EY liitteet ajan tasalle ja mukauttaa ne tieteellisen ja teknisen tiedon kehitykseen.
(6)
Direktiivin 2007/46/EY liitteet I, III, IV, VI, VII, XI ja XV olisi korvattava.
(7)
Tässä asetuksessa säädetyt toimenpiteet ovat moottoriajoneuvoja käsittelevän teknisen komitean (tekninen komitea - moottoriajoneuvot) lausunnon mukaiset,
ON ANTANUT TÄMÄN ASETUKSEN:
1 artikla
Muutetaan direktiivi 2007/46/EY seuraavasti:
1)
Korvataan liite I tämän asetuksen liitteellä I.
2)
Korvataan liite III tämän asetuksen liitteellä II.
3)
Korvataan liite IV tämän asetuksen liitteellä III.
4)
Korvataan liite VI tämän asetuksen liitteellä IV.
5)
Korvataan liite VII tämän asetuksen liitteellä V.
6)
Korvataan liite XI tämän asetuksen liitteellä VI.
7)
Korvataan liite XV tämän asetuksen liitteellä VII.
2 artikla
Tämä asetus tulee voimaan 29 päivänä huhtikuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä lokakuuta 2008.

Labels: 7
8
15